14/06/2010 | Administración LocalMunicipal
Ares
Anuncio de información pública. Aprobación definitiva de ordenanza fiscal

ANUNCIO Aprobada inicialmente na sesión plenaria ordinaria de data 28 de xaneiro do 2010 a Ordenanza fiscal reguladora da taxa polo aproveitamento especial de terreos de dominio público con caixeiros automáticos, instalados na fachada de establecementos (bancarios, vending, videoclubs, etc.) e con acceso directo dende a vía pública, e sometida a información pública no BOP de data 9 de marzo do 2010, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro da mesma. “ORDENANZA FISCAL REGULADORA DA TAXA POLO APROVEITAMENTO ESPECIAL DE TERREOS DE DOMINIO PÚBLICO CON CAIXEIROS AUTOMÁTICOS, INSTALADOS NA FACHADA DE ESTABLECEMENTOS (BANCARIOS, VENDING, VIDEOCLUBS, ETC.) E CON ACCESO DIRECTO DENDE A VÍA PÚBLICA ARTIGO 1. Fundamento e natureza. En uso das facultades contidas polos artigos 133.2 e 142 da Constitución, 106 da Lei 7/1985, do 2 de abril, Reguladora das Bases do Réxime Local, e 57 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, de conformidade co disposto nos artigos 20 e seguintes en relación cos artigos 15 a 19 do citado Real Decreto Lexislativo 2/2004, este Concello establece a «taxa polo aproveitamento especial de terreos de dominio público con caixeiros automáticos, instalados na fachada de establecementos bancarios, vending e videoclubs e con acceso directo dende a vía pública» que se rexerá por esta ordenanza fiscal. ARTIGO 2. Ámbito de aplicación. A presente ordenanza será de aplicación en todo o termo municipal de Ares. ARTIGO 3. Feito impoñible. Constitúe o feito impoñible da taxa o aproveitamento especial de terreos de dominio público con caixeiros automáticos, instalados na fachada de establecementos bancarios, vending e videoclubs e con acceso directo dende a vía pública», en virtude do establecido nos artigos 2 da Lei 58/2003, do 17 de decembro, Xeneral Tributaria; 20.3 do Real Decreto Lexislativo 2/2004, do 5 de marzo, polo que se aproba o texto refundido da Lei de Reguladora das Facendas Locais e 6 da Lei 8/1989, do 13 de abril, de taxas e prezos públicos. ARTIGO 4. Suxeitos pasivos. Son suxeitos pasivos da taxa, en calidade de contribuíntes, as persoas físicas e xurídicas e as entidades a que se refire o artigo 35.4 da Lei 58/2003, do 17 de decembro, Xeneral Tributaria, que son os seguintes: – Os titulares de licenzas ou concesións municipais e aqueles no beneficio dos cales redunde o aproveitamento especial do dominio público local. – Os que, sen licenza ou concesión, realicen algún dos aproveitamentos incluídos nesta ordenanza. – Os que, cesando no aproveitamento, non presenten á entidade local a baixa correspondente. ARTIGO 5. Responsables. Serán responsables solidarios e responsables subsidiarios da débeda tributaria as persoas físicas e xurídicas citadas nos artigos 42 e 43 da Lei 58/2003, do 17 de decembro, Xeneral Tributaria, respectivamente. ARTIGO 6. Cota tributaria. A cota tributaria será o resultante da aplicación das tarifas incluídas na presente ordenanza fiscal, segundo a natureza do feito, derivado de actuacións para as que se outorgara o correspondente aproveitamento especial e atendendo á categoría da rúa onde estea instalado o caixeiro automático. A taxa a que se refire esta ordenanza rexerase polo seguinte cadro de tarifas e por unidade. ARTIGO 7. Exencións da taxa. Non se admite beneficio tributario ningún, salvo a favor do Estado e os demais entes públicos territoriais ou institucionais ou como consecuencia do establecido nos tratados ou acordos internacionais (artigo 18 da Lei 8/1989, do 13 de abril, de taxas e prezos públicos), agás a posibilidade de terse en conta criterios xenéricos de capacidade económica dos suxeitos obrigados a satisfacelas. ARTIGO 8. Remuneración e período impositivo. Devengarse a taxa e nace a obriga de contribuír: a) Tratándose de novos aproveitamentos, no mesmo momento de solicitar o outorgamento da licenza municipal que haxa de autorizalos ou, no seu defecto, dende o mesmo momento en que se realice materialmente o aproveitamento real e efectivo. b) Tratándose de aproveitamentos xa autorizados, e en tanto non se solicite a súa baixa, o día primeiro de cada ano natural. Procederá a devolución das taxas que se esixisen, cando non se realice o seu feito impoñible por causas non imputables ao suxeito pasivo, a teor do artigo 12 da Lei 8/1989, do 13 de abril, de taxas e prezos públicos. Nos seguintes exercicios e nos prazos determinados anualmente pola Corporación, a taxa liquidarase por medio do Padrón de cobramento periódico por recibo. O período impositivo comprenderá o ano natural, salvo cando se trate de inicio ou cese no aproveitamento especial do dominio público, en cuxo caso o período impositivo se axustará a esta circunstancia, ratearase a cota por trimestres naturais calculándose as tarifas en proporción ao número de trimestres naturais nos que non se producise o aproveitamento mencionado. Nos supostos de baixa por cesamento no aproveitamento, as tarifas ratearanse por trimestres naturais con exclusión do trimestre no que se produza o cesamento citado, podendo solicitar o reintegro da parte da cota correspondente aos trimestres naturais nos que non se produciu aproveitamento ningún. A teor do artigo 24.5 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, cando a utilización privativa ou o aproveitamento especial leve aparellada a destrución ou deterioración do dominio público local, o beneficiario, sen prexuízo do pagamento da taxa a que hubiere lugar, estará obrigado ao reintegro do custo total dos respectivos gasto de reconstrución ou reparación e ao depósito previo do seu importe. Se os danos fosen irreparables, a Entidade será indemnizada en contía igual ao valor dos bens destruídos ou ao importe da deterioración dos danados. Non se poderán condonar total nin parcialmente as indemnizacións e reintegros a que se refire este apartado]. ARTIGO 9. Xestión. A xestión, liquidación, inspección e recadación desta taxa realizarase segundo o disposto na Lei 58/2003, do 17 de decembro, Xeneral Tributaria, e nas demais Leis reguladoras da materia, así como nas disposicións ditadas para o seu desenvolvemento. As cantidades esixibles conforme ás tarifas liquidaranse por cada aproveitamento solicitado ou realizado. As persoas ou entidades interesadas na concesión de aproveitamentos regulados nesta ordenanza deberán solicitar a correspondente licenza e realizar o correspondente depósito previo. Unha vez autorizada a ocupación, se non se determinou a duración do aproveitamento, entenderase prorrogada ata que se presente a declaración a declaración de baixa polos interesados (a non presentación do a baixa determinará a obriga de continuar aboando a taxa). ARTIGO 10. Recadación. Tratándose de supostos de concesións de novos aproveitamentos, aqueles comprendidos no artigo 8. a) da presente ordenanza, a taxa será recadada mediante liquidación tributaria, debidamente notificada, e ingreso directo na Tesouraría Municipal polos termos e prazos establecidos polo artigo 62 da Lei 58/2003, do 17 de decembro, Xeneral Tributaria. Para o resto dos supostos, o cobramento levará a efecto a través da correspondente lista cobratoria, a cál haberá de ser debidamente aprobada polo órgano municipal competente previo trámite de información pública, mediante recibos de cobramento periódico e vencemento anual que haberán de ser satisfeitos no período de cobranza que o Concello determine. ARTIGO 11. Infraccións e sancións. En todo o relativo á cualificación de infraccións tributarias, así como das sancións que a estas correspondan en cada caso, estarase ao disposto nos artigos 181 e seguintes da Lei 58/2003, do 17 de decembro, Xeneral Tributaria, e demais Lexislación aplicable, conforme a o que dispón o artigo 11 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. DISPOSICIÓN ADICIONAL ÚNICA Para todo o non previsto na presente ordenanza, será de aplicación o establecido no Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais; a Lei 58/2003, do 17 de decembro, Xeneral Tributaria; a Lei 8/1989, do 13 de abril, de taxas e prezos públicos; a Lei 7/1985, do 2 de abril, Reguladora das Bases de Réxime Local. DISPOSICIÓN FINAL ÚNICA A presente ordenanza fiscal, que foi aprobada polo Pleno deste Concello en sesión celebrada o día 26 de novembro de 2009, entrará en vigor o mesmo día da súa publicación no Boletín Oficial da Provincia de A Coruña e será de aplicación a partir do un de xaneiro de 2010, permanecendo en vigor ata que se acorde a súa modificación ou a súa derrogación expresa.” Ares, 2 de xuño do 2010. O alcalde-presidente Asdo.: Julio Ignacio Iglesias Redondo